**PÁLYÁZATI FELHÍVÁS**

A Nemzeti Közszolgálati Egyetem

pályázatot hirdet

**KOLLÉGIUMI FELVÉTELRE FELSŐBB ÉVESEKNEK A 2018/2019-ES TANÉVRE**

1. **A pályázat benyújtására jogosultak köre**
   1. Kollégiumi felvételre (elhelyezésre) pályázhatnak Víztudományi Karon tanuló közszolgálati ösztöndíjas vagy önköltséges, alapképzésben, nappali munkarendben tanulmányokat folytató hallgatók.
   2. Kollégiumi elhelyezésben – jogállásra való tekintet nélkül – nem részesülhet az a hallgató, akivel szemben a pályázást megelőző tanévben fegyelmi határozat született, és a „kedvezmények és juttatások csökkentése, illetve megvonása” vagy annál súlyosabb szankciót szabtak ki vele szemben.
   3. A kollégiumi felvételt kizáró ok a hallgatói jogviszony szüneteltetése.
   4. A kollégiumi felvétel egy tanév (10 hónap) vagy egy tanulmányi félév (5 hónap) időtartamra szól.
   5. Kollégiumi férőhelyre az a felsőbb évfolyamon tanulmányait folytató hallgató pályázhat, aki az utolsó aktív tanulmányi félévében legalább 15 kreditet megszerzett.
2. **A pályázat meghirdetésének időpontja: 2018. július 16.**
3. **A pályázatok benyújtása**
   1. A pályáztatási rendet és az értékelési szempontokat a Kollégiumi Szabályzat (továbbiakban: KSZ), a Hallgatói Térítési és Juttatási Szabályzat (továbbiakban: HTJSZ), valamint jelen Pályázati felhívás szabályozza.
   2. Kollégiumi felvételre (elhelyezésre) **kizárólag a Neptun-rendszeren keresztül lehet pályázni** 2018. július 18. (12.00) és 2018. augusztus 1. (12:00) közötti időszakban.

**A kollégiumi jelentkezés a HWEB-en keresztül az ügyintézés menüpontban kezdeményezhető.**

*A Neptun-rendszerben való jelentkezés menete sematikusan a következő:*

*HWEB > Ügyintézés > Kollégiumi jelentkezés > kollégium kiválasztása >jelentkezés > űrlap kitöltése, mellékletek csatolása > kérvény leadása.*

* 1. A pályázati adatlap az alábbi linken tölthető le: (Az adatlap csak minta, a kollégiumi jelentkezéshez szükséges adatlapot a Neptun rendszeren keresztül kell kitölteni a jelentkezés leadásakor.)

<http://uni-nke.hu/hallgatoknak/kollegium/orczy-uti-kollegium/letoltheto-anyagok>

<https://www.uni-nke.hu/oktatas/hallgatoknak/kollegium/dioszeghy-utcai-kollegium/letoltheto-anyagok>

A BNO kód-pontszám táblázat letölthető:

<http://uni-nke.hu/hallgatoknak/kollegium/orczy-uti-kollegium/letoltheto-anyagok>

<https://www.uni-nke.hu/oktatas/hallgatoknak/kollegium/dioszeghy-utcai-kollegium/letoltheto-anyagok>

* 1. **A kollégiumi pályázat, mely magában foglalja az igazolások feltöltését is, a Neptun-rendszerben történő beadásának határideje: 2018. augusztus 1. 12.00 óra.**

1. **A pályázat elbírálásának rendje és feltételei** 
   1. A kollégiumi felvételi eljárás során a HTJSZ 32/A.§-ban meghatározott felvételi és értékelési szempontokat kell alkalmazni.
   2. A felvételi eljárás során
2. a szociális helyzet megítélésére alkalmazandó szempontokat a HTJSZ 32/A.§ (2) bekezdése szabályozza;
3. a tanulmányi eredmények számításhoz alkalmazandó feltételeket, valamint a tanulmányi eredmények után adható pontszámokat a HTJSZ 32/A.§ (3) bekezdése szabályozza;
4. a közösség érdekében végzett és tudományos tevékenységre vonatkozó értékelési szempontokat, illetve a tevékenységre adható pontszámokat a HTJSZ 32/A.§ (4) bekezdés tartalmazza;
5. a pályázatok pontszámát csökkentő, a hallgató fegyelmi helyzetéhez kötődő százalékos arányszámokat a HTJSZ 32/A.§ (7) bekezdés tartalmazza.
   1. A kollégiumi felvételi eljárás során a pontszámok beszámításának megoszlása a következő:
6. a tanulmányi eredmény 50 %-ban;
7. a szociális helyzettel kapcsolatos pontszám 30 %-ban;
8. a közösség érdekében végzett és tudományos tevékenységre adott pontszám 20 %-ban számít be.
   1. A HTJSZ 5/3. sz. mellékletének pontrendszere mentén megállapított pontoknak a 32/A.§ (5) bekezdésében meghatározottak szerinti, kollégiumi felvételi eljárás során alkalmazható arányosítása a 6. számú mellékletben található.
   2. A kollégiumi felvételi eljárás során a pályázati döntést megelőzően a Kollégiumi Felvételi Bizottság megállapítja a kollégiumi férőhely biztosításának minimális ponthatárát. A kollégiumi férőhelyek feltöltése a kollégiumba pályázók pontszámai alapján kialakított sorrend figyelembevételével történik.
   3. A felvételi kérelmek határidőn túli beérkezése, illetve valótlan adatok közlése, adatok eltitkolása esetén a kérelmek nem kerülnek elbírálásra. Az ilyen pályázatokat érvénytelenné kell nyilvánítani.
   4. A nem a pályázati felhívásban meghatározott módon, valamint az arra nem jogosult által benyújtott pályázat további érdemi elbírálás nélkül elutasításra kerül.
   5. **Hiánypótlásnak helye nincs**. A pályázati határidő lejártát követően újabb igazolások benyújtására vagy a pályázat kiegészítésére nincs lehetőség. A pályázatok a kérelemben foglaltakat alátámasztó dokumentumok (igazolások) hiányában az igazolással érintett tények figyelembevétele nélkül kerülnek elbírálásra.
   6. Amennyiben hitelt érdemlően bebizonyosodik, hogy a pályázó valótlan adatot közölt, a pályázat további érdemi elbírálás nélkül elutasításra kerül.
   7. A pályázó által a jelen pályázat során megadott személyes adatok kezelésére a a nemzeti felsőoktatásról szóló 2011. évi CCIV. törvény (továbbiakban: Nftv.) 18. § (1) és (2) bekezdésében, valamint 3. mellékletének I/B. pontjában foglaltak az irányadók (juttatásra való jogosultság elbírálásához szükséges adatok kezelése) azzal, hogy a pályázó a pályázat benyújtásával kifejezetten hozzájárul ahhoz, a jelen pályázat 4.2. pont *a)* és *c)* alpontjában megadott szempontokhoz kapcsolódó személyes adatait a Nemzeti Közszolgálati Egyetem a pályázat elbírálásához és a kollégiumi jogosultság vizsgálatához kezelje Az adatkezelés célját az Nftv. 18. § (1) bekezdése, az Nftv. 3. melléklet I/B. pont 2. alpontja határozza meg. A személyes adatkezelésről szóló részletes adatvédelmi tájékoztatót a 6/2018-as főtitkári körlevél tartalmazza.
   8. A pályázó kérelmének beadásával tudomásul veszi és hozzájárul, hogy a Kollégiumok, a Kollégiumi Felvételi Bizottság, és az illetékes Diákjóléti Bizottságok (a továbbiakban: DJB) az Nftv. 3. mellékletének I/B. pontjában felsorolt személyes adatait, igazolásait az információs önrendelkezési jogról és az információszabadságról szóló 2011. évi CXII. törvény (továbbiakban: Info tv.) szabályai szerint kezeljék, tárolják és felhasználják az egyéb támogatások elbíráláshoz. A pályázó személyes adatit az Egyetem azon munkatársai, hallgatói ismerhetik meg, akiknek feladata az adott jogosultság megítélése, vagy az azzal összefüggő döntés-előkészítő tevékenység ellátása.
   9. A pályázó jogosult a személye adatok kezeléséhez adott hozzájárulását bármikor visszavonni. A pályázó azonban tudomásul veszi, hogy amennyiben a jelen pályázati felhívás 4.2. pont *a)* és *c)* alpontjában megadott adatok igazolásával összefüggésben a személyes adatok kezeléséhez hozzájárulását visszavonja, vagy az adat törlését kéri, az ellehetetleníti a pályázat értékelését, az eljárás átláthatóságát, ellenőrzését, a jogosultság igazolását, amire tekintettel a pályázat elutasítható, illetve kezdeményezhető az ösztöndíj folyósításának visszavonása.
   10. A pályázó az Európai Parlament és a Tanács (EU) 2016/679 rendelete a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről (a továbbiakban: a GDPR) 21. cikkében meghatározottak szerint tiltakozhat a személyes adatok kezelése ellen. A pályázó személyes adataival kapcsolatos jogainak megsértése esetén az Egyetem ellen bírósághoz fordulhat (a továbbiakban: bírósági jogérvényesítés). A bírósági jogérvényesítés részletes szabályait az Infotv. 22. §-a és a GDPR 79. cikke tartalmazza. A Nemzeti Adatvédelmi és Információszabadság Hatóságnál ([www.naih.hu](http://www.naih.hu)) bejelentéssel bárki vizsgálatot kezdeményezhet arra hivatkozással, hogy személyes adatok kezelésével kapcsolatban jogsérelem következett be, vagy annak közvetlen veszélye fennáll. A bejelentés részletes szabályait az Infotv. tartalmazza. A további jogérvényesítési lehetőségeket a GDPR, az Infotv., továbbá a Polgári Törvénykönyv tartalmazza.
   11. Adatvédelmi tisztviselő neve és elérhetősége: Dr. Téglásiné Dr. Kovács Júlia (cím: 1083 Budapest, Ludovika tér 2., e-mail cím: [adatvedelem@uni-nke.hu](mailto:adatvedelem@uni-nke.hu)). A GDPR 39. cikke rögzíti az adatvédelmi tisztviselő feladatait:
9. tájékoztat és szakmai tanácsot ad az adatkezelő, továbbá az adatkezelést végző alkalmazottak részére a GDPR, valamint az egyéb uniós vagy tagállami adatvédelmi rendelkezések szerinti kötelezettségeikkel kapcsolatban;
10. ellenőrzi az a GDPR-nek, valamint az egyéb uniós vagy tagállami adatvédelmi rendelkezéseknek, továbbá az adatkezelő vagy az adatfeldolgozó személyes adatok védelmével kapcsolatos belső szabályainak való megfelelést, ideértve a feladatkörök kijelölését, az adatkezelési műveletekben vevő személyzet tudatosság-növelését és képzését, valamint a kapcsolódó auditokat is;
11. kérésre szakmai tanácsot ad az adatvédelmi hatásvizsgálatra vonatkozóan, valamint nyomon követi a hatásvizsgálat 35. cikk szerinti elvégzését;
12. együttműködik a felügyeleti hatósággal; és
13. az adatkezeléssel összefüggő ügyekben kapcsolattartó pontként szolgál a felügyeleti hatóság felé, valamint adott esetben bármely egyéb kérdésben konzultációt folytat vele.
    1. Az adatok hitelességének ellenőrzése, vagy a család jövedelmi helyzetének pontosabb felmérése céljából az illetékes kar Hallgatói Önkormányzatának Diákjóléti Bizottsága újabb igazolásokat is bekérhet.
    2. A hallgatóval szemben fegyelmi eljárás indítható, amennyiben pályázatában valótlan adatokat, tényeket közöl.
14. **A felvételi döntés**
    1. A kollégiumi felvételi (elhelyezés) döntésről és az értesítés módjáról, valamint a jogorvoslat rendjéről a KSZ 11-20.§-a rendelkezik.
    2. A pályázó szociális helyzetének elbírálása a Hallgatói Tanulmányi, Szociális és Vizsgaügyek Bizottságának hatáskörébe tartozik a HTJSZ 15. § (3) bekezdése, valamint a felsőoktatásban részt vevő hallgatók juttatásairól és az általuk fizetendő egyes térítésekről szóló 51/2007. (III. 26.) Korm. rendelet 21. § (4) bekezdése alapján.
    3. A pályázati döntést a KFB és a HTVSZÜB együttesen – a HTVSZÜB kizárólag a pályázó szociális helyzetére vonatkozóan – hozza meg.
    4. A Kollégiumi felvételi pályázatokkal kapcsolatos döntés a Neptun-rendszerben **2018. augusztus 31-ig** kerül kiküldésre.
15. **Egyéb információk**
    1. A kollégiummal kapcsolatos további információk az alábbi e-mail címen kérhetők:

[vtk.szallas@uni-nke.hu](mailto:vtk.szallas@uni-nke.hu)

[vtk.kollegiumi.bizottsag@uni-nke.hu](mailto:vtk.kollegiumi.bizottsag@uni-nke.hu)

* 1. A Pályázati felhívás az alábbi linken érhető el:

<https://vtk.uni-nke.hu/hallgatoknak/kollegium/letoltheto-dokumentumok>

* 1. A Nemzeti Közszolgálati Egyetem Kollégiumi Szabályzata és a Nemzeti Közszolgálati Egyetem Hallgatói Térítési és Juttatási Szabályzata az alábbi linken érhető el:

<http://uni-nke.hu/egyetem/szabalyzatok_-dokumentumok/hallgatoi-kovetelmenyrendszer>

Baja, 2018. július 13.

|  |  |  |
| --- | --- | --- |
|  |  |  |
|  |  | **Kevéné Herczeg Mónika s.k.** |
|  |  | Beszédes József Kollégium |
|  |  | vezetője |